Ons probeer om die beplande sosiale aktiwiteite by die kerk en in ons gemeente in die nabye toekoms hier weer te gee. Moenie skrik as hier niks is nie - dit beteken ons het nie 'n mooi storie ontvang om bekend te maak nie - gaan kyk gerus op ons Jaarbeplanning skakel elders op die blad vir besonderhede van gebeure in ons dagboek. Gaan kyk gerus ook op ons Facebook bladsy by http://www.facebook.com/gkheidelberg/events
Slagdag 24 Februarie 2018 08h00
Wanneer? Saterdag 24 Februarie 2018 om 08h00
Waar? Dalmar Construction se hoofkantoor, Eenheid 27, Carnival Industriele Park, Coert Steynberg Straat 14, Brakpan, 1459.
Vertrek 07h00 vanaf die GK Heidelberg.
Dopper Boeremark 03 Maart 2018
Dis weer sulke tyd!! Na die eerste paar suksesvolle Boeremarkte in die verlede, begin almal weer vra wanneer gaan ons weer hartlik saam gaan kuier rondom stalletjies en uithaler kos.
Ons boeremark bied 'n uitstekende geleenheid vir mense om hul talente tot eer van die Here en tot stigting van medegelowiges aan te wend en ten toon te stel. Vorige stalletjies het gewissel van vars produkte soos groente, vleis, kaas, biltong, gemmerbier, tuisgebakte beskuit en konfyte tot oulike en unieke handgemaakte items, kuns en selfs handige gereedskap en boereplanne. Vir die kinders daar altyd vermaak en lekker aktiwiteite om die dag onder Mamma se voete uit te bly. Soos altyd sal die hoogtepunt by hierdie naweek se boermark weer die vleis wees: uithaler wors en sosaties. Kom vroeg om terleurstelling te voorkom, want vooraf bestellings behoort soos voorheen lewendig te wees.
Fondse gaan na die Koningskinders projek, so kom wees spandabelrig.
Wanneer: Saterdag 03 Maart 2018, vanaf 08h00
Waar: By die kerk terrein, Pretorius Straat 12, Heidelberg
Uitstalspasie is beskikbaar: Kontak vir Susan by 0795167975.
Koop plaaslik, koop vars. Ondersteun jou gemeenskap!!
Kerkraad en diakens en verslagvergadering
Halleluja! Loof God in Sy heiligdom, loof Hom in Sy sterk uitspansel! Loof Hom oor Sy magtige dade, loof Hom na die volheid van Sy grootheid! Loof Hom met basuingeklank, loof Hom met harp en siter; loof Hom met tamboeryn en koordans, loof Hom met snarespel en fluit; loof Hom met helder simbale, loof Hom met klinkende simbale! Laat alles wat asem het, die HERE loof! Halleluja!